Շիրակի մարզպետի կողմից առաջարկվել է բոլոր համայնքների ղեկավարներին սահմանված ժամկետում իրականացնել նախագծման աշխատանքները: Ըստ մարզպետարանի տեղեկատվության՝ առաջնահերթ լուծում պահանջող խնդիրների ծրագիր են ընդգրկվել 17 օբյեկտների շինարարական աշխատանքներ, 2 սուբվենցիոն ծրագրեր և 3 բնակարանի գնման վկայագրերի տրամադրման հարցեր: 17 շինարարական օբյեկտներից 3-ը առողջապահական են, 10-ը` հանրակրթական դպրոցներ, 1-ը` մարզադպրոց, նախատեսվում է մաքրել 2 հեղեղատար և հիմնանորոգել Գյումրու ժողովրդական գործիքների պետական նվագախմբի շենքը: